**Οι περιπέτειες του Τεντέν: Το μυστικό του μονόκερου** (αγγλικά: *The Adventures of Tintin* / *The Adventures of Tintin: The Secret of the Unicorn*) είναι αμερικανική περιπέτεια κινουμένων σχεδίων, παραγωγής του 2011, βασισμένη στη σειρά βιβλίων κόμικ *Οι Περιπέτειες του Τεντέν* του Βέλγου καλλιτέχνη Ερζέ. Την ταινία σκηνοθέτησε ο Στίβεν Σπίλμπεργκ, το σενάριο έγραψαν οι Στίβεν Μόφατ, Έντγκαρ Ράιτ και Τζο Κόρνις και την παραγωγή ανέλαβε ο Πίτερ Τζάκσον. Βασίζεται στα τρία βιβλία της σειράς: *Ο Κάβουρας με τις Χρυσές Δαγκάνες* του 1941, *Το Μυστικό του Μονόκερου* του 1943 και *Ο Θησαυρός του Κόκκινου Ρακάμ* του 1944. 

Όταν θα πέσει στα χέρια του μια ρέπλικα ενός ιστιοφόρου του 17ου αιώνα, με όνομα "Ο Μονόκερος", που κρύβει ένα μυστικό ανεκτίμητης αξίας ο Τεντέν θα βρεθεί αντιμέτωπος με τον σατανικό Σακχαρίν και θα ξεκινήσει μια επικίνδυνη περιπέτεια, ταξιδεύοντας στα πέρατα του κόσμου.

Ο Σπίλμπεργκ απέκτησε τα δικαιώματα να γυρίσει μια ταινία βασισμένη στη σειρά βιβλίων κόμικ *Οι Περιπέτειες του Τεν Τεν* το 1983, μετά το θάνατο του Hergé. Τα γυρίσματα ήταν να ξεκινήσουν του 2008 με ημερομηνία κυκλοφορίας το 2010, αλλά η κυκλοφορία καθυστέρησε εξαιτίας της αποχώρησης της Universal που ήταν να χρηματοδοτήσει την ταινία μαζί με την Paramount, η οποία έδωσε 30 εκατομμύρια δολάρια στο pre-production. Η Sony επέλεξε να παράγει τις ταινίες. Η καθυστέρηση οδήγησε στην αποχώρηση του Τόμας Σάνγκστερ, στον οποίο είχε δοθεί ο ρόλος του Τεν Τεν. Ο Πίτερ Τζάκσον, του οποίου η εταιρία του Weta Digital παρείχε το computer animation, θα σκηνοθετήσει τη δεύτερη ταινία. Μαζί με τον Σπίλμπεργκ ελπίζουν να συνσκηνοθετήσουν την τρίτη.

Η ταινία κυκλοφόρησε στους κινηματογράφους της Αμερικής στις 21 Δεκεμβρίου 2011 και έλαβε πολύ θετικά σχόλια από τους κριτικούς. Η απόδοσή της στα ταμεία ήταν αρκετά μεγάλη με 373,8 εκατομμύρια δολάρια παγκοσμίως και βραβεύτηκε με Χρυσή Σφαίρα Καλύτερης Ταινίας Κινουμένων Σχεδίων ενώ έλαβε υποψηφιότητα για Όσκαρ Καλύτερης Μουσικής για τον Τζον Γουίλιαμς.

Πλοκή
-----

Ο Τεντέν, είναι ένας νεαρός Βέλγος δημοσιογράφος με κοντοκουρεμένο ξανθό μαλλί και με σήμα κατατεθέν το τσουλούφι του. Γνωστός για το θάρρος του και τη δίψα του για περιπέτεια, θα βρεθεί απρόσμενα στο στόχαστρο του μυστηριώδους συλλέκτη Ιβάν Ιβάνοβιτς Σακχαρίν, όταν ο Τεντέν θα αγοράσει μια ρέπλικα ενός διάσημου ιστιοφόρου του 17ου αιώνα, με το όνομα "Ο Μονόκερως". Χωρίς ο Τεντέν να έχει ιδέα, μέσα στη ρέπλικα κρύβεται ένα από τα τρία στοιχεία που οδηγούν στην ανακάλυψη ενός ανεκτίμητου θησαυρού του Κόκκινου Ρακάμ, ενός θρυλικού πειρατή. Αυτό όμως το γνωρίζει ο Σακχαρίν, ο οποίος θα επιχειρήσει να σκοτώσει τον Τεντέν. Ο Τεντέν όμως χωρίς να φοβηθεί θα ξεκινήσει μια επικίνδυνη περιπέτεια και θα ταξιδέψει στα πέρατα του κόσμου, έχοντας μαζί του τον Καπετάνιο Χάντοκ και τον πιστό σκύλο του Μιλού.

Ηθοποιοί και Χαρακτήρες
-----------------------

* Τζέιμι Μπελ στο ρόλο του *Τεντέν*
* Άντι Σέρκις στο ρόλο του *Καπετάνιου Χάντον/Φράνσις Χάντοκ*
* Ντάνιελ Κρεγκ στο ρόλο του *Ιβάν Ιβάνοβιτς Σακχαρίν*
* Νικ Φροστ και Σάιμον Πεγκ στους ρόλους των *Ντιπόν και Ντυπόν*
* Τόνι Κάραν στο ρόλο του *Υποπλοίαρχου Ντελακούρ*
* Τόμπι Τζόουνς στο ρόλο του *Αριστείδη Σιλκ*
* Γκαντ Ελμαλέχ στο ρόλο του *Ομάρ Μπεν Σαλάαντ*

Παραγωγή
--------

Ο Στίβεν Σπίλμπεργκ ήταν φαν των βιβλίων κόμικ *Οι Περιπέτειες του Τεντέν*, τα οποία ανακάλυψε το 1981 όταν μια κριτική συνέκρινε την ταινία του *Ο Ιντιάνα Τζόουνς και Οι Κυνηγοί της Χαμένης Κιβωτού* (Raiders of the Lost Ark) με τον Τεντέν. Η γραμματέας του, του αγόρασε όλα τα βιβλία στη γαλλική γλώσσα, αλλά ο Σπίλμπεργκ δεν χρειαζόταν να τα καταλάβει, καθώς αγάπησε αμέσως την τέχνη τους. Εν τω μεταξύ, ο δημιουργός των κόμικ Hergé, στον οποίο δεν άρεσαν οι προηγούμενες ταινίες και η σειρά κινουμένων σχεδίων, έγινε θαυμαστής του Σπίλμπεργκ. Ο Σπίλμπεργκ μαζί με την Κάθλιν Κένεντι είχαν προγραμματίσει να συναντηθούν με τον Hergé το 1983 ενώ γύριζαν την ταινία *Ο Ιντιάνα Τζόουνς και Ο Ναός του Χαμένου Θησαυρού* (Indiana Jones and the Temple of Doom) στο Λονδίνο. Ο Hergé απεβίωσε εκείνη την εβδομάδα, αλλά η σύζυγός του αποφάσισε να τους δώσει τα δικαιώματα.

Ο Σπίλμπεργκ προσέλαβε την Μελίσα Μάθισον, σεναριογράφο της ταινίας *Ε.Τ. ο Εξωγήινος*, να γράψει το σενάριο. Ο Σπίλμπεργκ είδε τον Τεντέν ως «Ιντιάνα Τζόουνς» για παιδιά και ήθελε τον Τζακ Νίκολσον να υποδυθεί τον Χάντοκ. Δυσαρεστημένος με το σενάριο, ο Σπίλμπεργκ προχώρησε με την παραγωγή της ταινίας *Ο Ιντιάνα Τζόουνς και Η Τελευταία Σταυροφορία* (Indiana Jones and the Last Crusade). Τα δικαιώματα επέστρεψαν στο Ίδρυμα Hergé. Ο Κλοντ Φερί και ο Ρόμαν Πολάνσκι έδειξαν ενδιαφέρον να σκηνοθετήσουν και η Warner Bros. μπήκε σε διαπραγματεύσεις για να αποκτήσει τα δικαιώματα, αλλά δεν το κατάφερε καθώς δεν μπορούσε να εγγυηθεί την "δημιουργική ακεραιότητα" που το Ίδρυμα βρήκε στον Σπίλμπεργκ. Το 2001, ο Σπίλμπεργκ αποκάλυψε την πρόθεσή του να γυρίσει τον Τεντέν με τη μέθοδο του computer animation. Το Νοέμβριο του 2002, το στούντιο του DreamWorks απέκτησε εκ νέου τα δικαιώματα. Ο Σπίλμπεργκ είπε ότι θα ασχοληθεί μόνο με την παραγωγή της ταινίας. Το 2004, το γαλλικό περιοδικό "Capital" ανακοίνωσε την πρόθεση του Σπίλμπεργκ να φτιάξει μια τριλογία βασισμένη στα βιβλία *Το Μυστικό του Μονόκερου*/*Ο Θησαυρός του Κόκκινου Ρακάμ*, *Οι Επτά Κρυστάλλινες Μπάλες*/*Ο Ναός του Ήλιου* και *Ο Μπλε Λωτός*/*Ο Τεντέν στο Θιβέτ*. Μέχρι τότε, ο Σπίλμπεργκ αποφάσισε να γυρίσει την ταινία με τη μέθοδο του computer animation και ζήτησε από τον Πίτερ Τζάκσον αν η εταιρία του Weta Digital μπορούσε να τον βοηθήσει.

Μια εβδομάδα γυρισμάτων πραγματοποιήθηκε το Νοέμβριο του 2006 στο Λος Άντζελες της Καλιφόρνια στο στούντιο όπου ο Τζέιμς Κάμερον γύρισε το *Άβαταρ* (Avatar). Οι Κάμερον και Ρόμπερτ Ζεμέκις ήταν παρών κατα τη διάρκεια των γυρισμάτων. Το υλικό που γυρίστηκε μεταφέρθηκε στη Weta Digital, που δημιούργησε ένα 20λεπτο δοκιμαστικό που έδειχνε μια φωτορεαλιστική απεικόνιση των χαρακτήρων. Ο Σπίλμπεργκ είπε ότι δεν θα τον πείραζε να γυρίσει την ταινία ψηφιακά καθώς είδε την ταινία σαν ταινία κινουμένων σχεδίων.

Επίσημη ανακοίνωση της συνεργασίας τους έγινε τον Μάιο του 2007, καθώς και οι δύο δημιουργοί έπρεπε να περιμένουν. Ο Σπίλμπεργκ ετοίμαζε την ταινία *Ο Ιντιάνα Τζόουνς και Το Βασίλειο του Κρυστάλλινου Κρανίου* (Indiana Jones and the Kingdom of the Crystal Skull) και ο Τζάκσον την ταινία *Παραδεισένια Οστά* (The Lovely Bones). Τον Οκτώβριο του 2007, ο Στίβεν Μόφατ ανακοινώθηκε ότι έχει υπογράψει να γράψει τα σενάρια των δύο πρώτων ταινιών. Ο Μόφατ τελείωσε το πρώτο σενάριο, αλλά δεν μπορούσε να ολοκληρώσει το δεύτερο εξαιτίας της Απεργίας των Σεναριογράφων το 2007-2008. Ακολούθησε η συμμετοχή του ως executive producer στην τηλεοπτική σειρά *Doctor Who*, κάτι που οδήγησε στους Σπίλμπεργκ και Τζάκσον να του επιτρέψουν να αποχωρήσει και να μπορέσει να ολοκληρώσει το καθήκον του στη σειρά.

Tον Αύγουστο το 2008, η Universal αποχώρησε από τη χρηματοδότηση της ταινίας, δηλώνοντας ως δικαιολογία την χαμηλή απόδοση των ταινιών *Το Τερατόσπιτο* (Monster House) και *Beowulf* στο box office καθώς και τη συνηθισμένη απαίτηση του 30% των εισπράξεων από τους σκηνοθέτες. Η Paramount Pictures ήλπιζε σε συνεργασία με τη Universal, έχοντας ήδη ξοδέψει 30 εκατομμύρια δολάρια στο pre-production. Ο Σπίλμπεργκ έδωσε μια 10λεπτη παρουσίαση του πρώτου υλικού, ελπίζοντας ότι θα δώσουν το πράσινο φως να ξεκινήσουν τα γυρίσματα τον Οκτώβριο. Η Paramount προσφέρθηκε να χρηματοδοτήσει την ταινία αν οι σκηνοθέτες δεν διεκδικούσαν ποσοστό από τις συνολικές εισπράξεις, αλλά οι Σπίλμπεργκ και Τζάκσον δεν το δέχτηκαν και διαπραγματεύτηκαν με τη Sony Pictures. Η Sony δέχτηκε να χρηματοδοτήσει δύο ταινίες, αν και ο Τζάκσον είπε ότι μια τρίτη ταινία είναι πιθανό να γυριστεί.

Τα γυρίσματα ξεκίνησαν στις 26 Ιανουαρίου 2009 και η ημερομηνία κυκλοφορίας μεταφέρθηκε από το 2010 στο 2011. Ο Σπίλμπεργκ τελείωσε την ταινία μετά από 32 μέρες γυρισμάτων το Μάρτιο του 2009.

Box office
----------

Με προϋπολογισμό 135.000.000 δολάρια, η ταινία *Οι Περιπέτειες του Τεν Τεν: Το Μυστικό του Μονόκερου* έκανε άνοιγμα τριημέρου στην 5η θέση με 9,7 εκατομμύρια δολάρια. Συνολικά συγκέντρωσε 77,5 εκατομμύρια δολάρια στο αμερικανικό box office και 296,4 εκατομμύρια δολάρια στον υπόλοιπο κόσμο. Παγκοσμίως απέφερε 373,9 εκατομμύρια δολάρια.

Βραβεία και υποψηφιότητες
-------------------------

| Οργάνωση | Κατηγορία | Υποψήφιος | Αποτέλεσμα |
| --- | --- | --- | --- |
| Όσκαρ | Μουσική | Τζον Γουίλιαμς | υποψηφιότητα |
| Χρυσές Σφαίρες | Καλύτερη Ταινία Κινουμένων Σχεδίων |  | νίκη |
| BAFTA | Καλύτερη Ταινία Κινουμένων Σχεδίων |  | υποψηφιότητα |
| Οπτικά Εφέ | Τζο Λέτερι | υποψηφιότητα |
|

Συνέχεια
--------

Ο Πίτερ Τζάκσον επιβεβαίωσε ότι θα σκηνοθετήσει τη δεύτερη ταινία μόλις τελειώσει με το *The Hobbit*. Το Δεκέμβριο του 2011, ο Σπίλμπεργκ με τη σειρά του επιβεβαίωσε ότι θα υπάρξει συνέχεια και το βιβλίο στο οποίο θα βασιστεί έχει επιλεχτεί.

Παραπομπές
----------

1. 1 2 3 4 5 6 7 8 9 10 11 12 13 14 15  (Τσεχικά) *Česko-Slovenská filmová databáze*. 2001.
2. ↑  (Αγγλικά) *Internet Movie Database*. Ανακτήθηκε στις 6  Νοεμβρίου 2019.
3. ↑  (Αγγλικά) *Internet Movie Database*. www.imdb.com/title/tt0983193/releaseinfo. Ανακτήθηκε στις 20  Αυγούστου 2016.
4. ↑  www.dfi.dk/faktaomfilm/film/da/74279.aspx?id=74279.
5. 1 2  Ruben V. Nepales (18 Μαΐου 2008). «Spielberg may co-direct next with Peter Jackson». *Philippine Daily Inquirer*. Αρχειοθετήθηκε από το πρωτότυπο στις 2008-05-18.. Ανακτήθηκε στις 15 Μαρτίου 2012.
6. 1 2 3  Jeff Dawson (27 Μαΐου 2007). «Tintin and the Movie Moguls?». *The Sunday Times* (UK).. Ανακτήθηκε στις 15 Μαρτίου 2012.
7. ↑  «Culture Briefs». *The Washington Times*. 29 Δεκεμβρίου 2008.. Ανακτήθηκε στις 15 Μαρτίου 2012.
8. ↑  Paul Davidson (29 Αυγούστου 2001). «Enfin, a Tintin Movie». *IGN*. Αρχειοθετήθηκε από το πρωτότυπο στις 2009-01-31.. Ανακτήθηκε στις 15 Μαρτίου 2012.
9. ↑  «Tintin 'to become movie hero'». *BBC News Online*. 22 Νοεμβρίου 2002.. Ανακτήθηκε στις 15 Μαρτίου 2012.
10. ↑  Steve Head (17 Δεκεμβρίου 2002). «An Interview with Steven Spielberg». *IGN*.. Ανακτήθηκε στις 15 Μαρτίου 2012.
11. ↑  Paul Davidson (14 Ιανουαρίου 2004). «Spielberg Planning Tintin Trilogy?». *IGN*. Αρχειοθετήθηκε από το πρωτότυπο στις 2009-01-31.. Ανακτήθηκε στις 15 Μαρτίου 2012.
12. 1 2 3  «News Etc.». *Empire*: σελ. 20–25. Ιούνιος 2009.
13. 1 2  Sharon Waxman (22 Μαΐου 2007). «Top Directors See the Future, and They Say It’s in 3-D». *The New York Times*.. Ανακτήθηκε στις 12 Μαρτίου 2012.
14. 1 2  Pamela McClintock, Anne Thompson (14 Μαΐου 2007). «Spielberg, Jackson team for Tintin». *Variety*.. Ανακτήθηκε στις 15 Μαρτίου 2012.
15. ↑  Eric Vespe (9 Οκτωβρίου 2007). «Holy Smoke!!! Quint visits with Steven Spielberg on the INDIANA JONES 4 set!!! Plus news on TINTIN & TRANSFORMERS 2!!!». *Ain't It Cool News*.. Ανακτήθηκε στις 15 Μαρτίου 2012.
16. ↑  Carly Mayberry (2 Οκτωβρίου 2007). «Scribe Moffat on 'Tintin' case». *The Hollywood Reporter*. Αρχειοθετήθηκε από το πρωτότυπο στις 2007-10-18.. Ανακτήθηκε στις 15 Μαρτίου 2012.
17. ↑  Caroline Graham (19 Ιουλίου 2008). «£500,000 Mr Spielberg? Sorry, I've got a date with the Beeb, says the new Dr Who writer». *Daily Mail* (UK).. Ανακτήθηκε στις 15 Μαρτίου 2012.
18. ↑  «Dr Who writer denies Tintin row». *BBC News Online*. 21 Ιουλίου 2008.. Ανακτήθηκε στις 15 Μαρτίου 2012.
19. ↑  Anne Thompson (9 Οκτωβρίου 2008). «Films up in the air after studios split». *Variety*.. Ανακτήθηκε στις 15 Μαρτίου 2012.
20. ↑  Claudia Eller (19 Σεπτεμβρίου 2008). «Studio says no to Steven Spielberg, Peter Jackson». *Los Angeles Times*.. Ανακτήθηκε στις 15 Μαρτίου 2012.
21. ↑  Michael Cieply (1 Νοεμβρίου 2008). «Rivals in Talks to Finance ‘Tintin’ Films». *The New York Times*.. Ανακτήθηκε στις 15 Μαρτίου 2012.
22. ↑  Anne Thompson (31 Οκτωβρίου 2008). «Sony/Paramount financing 'Tintin'». *Variety*.. Ανακτήθηκε στις 15 Μαρτίου 2012.
23. ↑  Claudia Eller (31 Οκτωβρίου 2008). «Paramount and Sony might co-parent "Tintin"». *Los Angeles Times*.. Ανακτήθηκε στις 15 Μαρτίου 2012.
24. ↑  Anne Thompson (9 Οκτωβρίου 2008). «Films up in the air after studios split». *Variety*. Ανακτήθηκε στις 15 Μαρτίου 2012.
25. 1 2 3  «Οι Περιπέτειες του Τεν Τεν: Το Μυστικό του Μονόκερου στο Box Office Mojo». *Box Office Mojo*. Ανακτήθηκε στις 15 Μαρτίου 2012.
26. ↑  «Academy Awards Nominations in 2012». oscars.org. Ανακτήθηκε στις 15 Μαρτίου 2012.
27. ↑  «The 69th Annual Golden Globe Awards». imdb.com. Αρχειοθετήθηκε από το πρωτότυπο στις 11 Νοεμβρίου 2014. Ανακτήθηκε στις 15 Μαρτίου 2012.
28. ↑  «BAFTA Film Awards Nominations in 2012». bafta.org. Ανακτήθηκε στις 15 Μαρτίου 2012.
29. ↑  Wigler, Josh (15 Μαρτίου 2012). «Peter Jackson Will Direct 'Tintin' Sequel After 'The Hobbit' Is Finished». MTV. Αρχειοθετήθηκε από το πρωτότυπο στις 28 Οκτωβρίου 2011. Ανακτήθηκε στις 26 Οκτωβρίου 2011.
30. ↑  AFP (15 Μαρτίου 2012). «Spielberg announces new Tintin movie». Google News. Αρχειοθετήθηκε από το πρωτότυπο στις 19 Νοεμβρίου 2012. Ανακτήθηκε στις 13 Δεκεμβρίου 2011.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Οι περιπέτειες του Τεντέν: Το μυστικό του μονόκερου** |

* Επίσημη ιστοσελίδα
* Οι Περιπέτειες του Τεν Τεν: Το Μυστικό του Μονόκερου στο IMDb

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πίτερ Τζάκσον |
| --- |
|  |
| Ταινίες που σκηνοθέτησε | 
* Bad Taste (1987)
* Meet the Feebles (1989)
* Εγκεφαλικά Νεκρός (1992)
* Ουράνια Πλάσματα (1994)
* Forgotten Silver (1995)
* Κυνηγός φαντασμάτων (1996)
* Ο Άρχοντας των Δαχτυλιδιών: Η Συντροφιά του Δαχτυλιδιού (2001)
* Ο Άρχοντας των Δαχτυλιδιών: Οι Δύο Πύργοι (2002)
* Ο Άρχοντας των Δαχτυλιδιών: Η Επιστροφή του Βασιλιά (2003)
* Κινγκ Κονγκ (2005)
* Παραδεισένια Οστά (2009)
* Χόμπιτ: Ένα Αναπάντεχο Ταξίδι (2012)
* Χόμπιτ: Η Ερημιά του Νοσφιστή (2013)
* Χόμπιτ: Η Μάχη των Πέντε Στρατών (2014)
 |
|  |
| Ταινίες ντοκιμαντέρ | 
* They Shall Not Grow Old (2018)
* The Beatles: Get Back (2021)
 |
|  |
| Ταινίες μικρού μήκους | 
* The Valley (1976)
* Crossing the Line (2008)
 |
|  |
| Ταινίες που παρήγαγε μόνο | 
* Valley of the Stereos (1992)
* Jack Brown Genius (1997, επίσης και σεναριογράφος)
* District 9 (2009)
* Οι περιπέτειες του Τεν Τεν (2011)
* West of Memphis (2012)
* Φονικές Μηχανές (2018, επίσης και σεναριογράφος)
 |
|  |
| Σχετιζόμενα άρθρα | 
* Ο Άρχοντας των Δαχτυλιδιών (σειρά ταινιών)
* Χόμπιτ (σειρά ταινιών)
 |

 |

|  |  |  |  |
| --- | --- | --- | --- |
| 

| π • σ • ε
Χρυσή Σφαίρα Καλύτερης Ταινίας Κινουμένων Σχεδίων |
| --- |
|  |
| 
* *Αυτοκίνητα* (2006)
* *Ο Ρατατούης* (2007)
* *ΓΟΥΟΛ·Υ* (2008)
* *Ψηλά στον Ουρανό* (2009)
* *Toy Story 3* (2010)
* *Οι περιπέτειες του Τεντέν: Το μυστικό του μονόκερου* (2011)
* *Η Γενναία* (2012)
* *Ψυχρά κι Ανάποδα* (2013)
* *Πώς να Εκπαιδεύσετε το Δράκο σας 2* (2014)
* *Τα Μυαλά που Κουβαλάς* (2015)
* *Ζωούπολη* (2016)
* *Coco* (2017)
* *Spider-Man: Μέσα στο Αραχνο-Σύμπαν* (2018)
* *Ο Ευγενικός Κύριος Λινκ* (2019)
* *Soul* (2020)
* *Ενκάντο: Ένας Κόσμος Μαγικός* (2021)
* *Πινόκιο του Γκιγιέρμο Nτελ Τόρο* (2022)
* *Το Αγόρι και ο Ερώδιος* (2023)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 186813281
* GND: 7842928-6
* NKC: unn2011672718

 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |